FI Euroopan unionin virallinen lehti C 344/19

Unionin tuomioistuimen tuomio (neljäs jaosto) 19.9.2013 (Juzgado de lo Social no 1 de Lleidan (Espanja) esittämä ennakkoratkaisupyyntö) — Betriu Montull v. Instituto Nacional de la Seguridad Social (INSS)

(Asia C-5/12) (1)

(Sosiaalipolitiikka - Direktiivi 92/85/ETY - Raskaana olevien ja äskettäin synnyttäneiden tai imettävien työntekijöiden turvallisuuden ja terveyden suojelu työssä - 8 artikla - Äitiysloma - Direktiivi 76/207/ETY - Mies- ja naispuolisten työntekijöiden tasa-arvoinen kohtelu - 2 artiklan 1 ja 3 kohta - Palkattuina työntekijöinä työskentelevien äitien oikeus lomaan lapsen syntymän johdosta - Palkattuna työntekijänä työskentelevän äidin tai palkattuna työntekijänä työskentelevän isän mahdollisuus käyttää tätä oikeutta - Äiti, joka ei ole palkattu työntekijä ja joka ei kuulu julkiseen sosiaaliturvajärjestelmään - Palkattuna työntekijänä työskentelevän isän oikeuden saada lomaa epääminen - Biologinen isä ja adoptioisä - Yhdenvertaisen kohtelun periaate)

2013/C 344/31

Oikeudenkäyntikieli: espanja

Ennakkoratkaisua pyytänyt tuomioistuin

Juzgado de lo Social no 1 de Lleida

Pääasian asianosaiset

Kantaja: Marc Betriu Montull

Vastaaja: Instituto Nacional de la Seguridad Social (INSS)

Oikeudenkäynnin kohde

Ennakkoratkaisupyyntö — Juzgado de lo Social no 1 de Lleida — Miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa 9.2.1976 annetun neuvoston direktiivin 76/207/ETY (EYVL L 39, s. 40) ja UNICE:n, CEEP:n ja EAY:n tekemästä vanhempainlomaa koskevasta puitesopimuksesta 3.6.1996 annetun neuvoston direktiivin 96/34/EY (EYVL L 145, s. 4) tulkinta — Kansallinen lainsäädäntö, jossa säädetään äidille myönnettävästä oikeudesta imetystä varten pidettävään vapaaseen kuuden viikon jälkeen synnytyksestä — Palkattuna työntekijänä työskentelevän isän oikeus vapaaseen — Edellytykset — Kansallinen lainsäädäntö, jossa säädetään palkattuina työntekijöinä työskentelevien adoptioisien muttei biologisten isien oikeudesta keskeyttää työsopimuksensa siten, että he säilyttävät työpaikkansa ja saavat korvauksen sosiaaliturvasta — Yhdenvertaisen kohtelun periaatteen loukkaaminen

Tuomiolauselma

Toimenpiteistä raskaana olevien ja äskettäin synnyttäneiden tai imettävien työntekijöiden turvallisuuden ja terveyden parantamisen kannustamiseksi työssä 19.10.1992 annettua neuvoston direktiiviä 92/85/ETY (kymmenes direktiivin 89/391/ETY 16 artiklan 1 kohdassa tarkoitettu erityisdirektiivi) ja miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa 9.2.1976 annettua neuvoston direktiiviä 76/207/ETY on tulkittava siten, että ne eivät ole esteenä pääasiassa kyseessä olevan kaltaiselle kansalliselle toimenpiteelle, jonka mukaan lapsen isä, jolla on palkatun työntekijän asema, voi äidin, jolla on samoin palkatun työntekijän asema, suostumuksella saada oikeuden äitiyslomaan sen ajanjakson osalta, joka seuraa äidin synnytyksenjälkeistä pakollista kuuden viikon lepoaikaa, lukuun ottamatta tapauksia, joissa äidin terveydelle aiheutuu vaaraa, kun taas lapsen isä, jolla on palkatun työntekijän asema, ei voi saada tällaista oikeutta lomaan, jos hänen lapsensa äidillä ei ole palkatun työntekijän asemaa eikä tämä kuulu julkiseen sosiaaliturvajärjestelmään.

(1) EUVL C 98, 31.3.2012.